เช้านี้กรุงเทพมหานครและปริมณฑลค่าฝุ่นลดลงทุกพื้นที่ แต่ยังอยู่ในระดับสีส้ม 39 พื้นที่ ขณะที่ภาคเหนือค่าฝุ่นลดลงในหลายพื้นที่
เช้านี้กรุงเทพมหานครและปริมณฑลค่าฝุ่นลดลงทุกพื้นที่ แต่ยังอยู่ในระดับสีส้ม 39 พื้นที่ ขณะที่ภาคเหนือค่าฝุ่นลดลงในหลายพื้นที่           นายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์ฝุ่นละออง PM 2.5 ในพื้นที่กรุงเทพมหานครและปริมณฑลช่วงบ่ายวันนี้ 4 กุมภาพันธ์ 2563 ปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 37 - 76 ไมโครกรัมต่อลูกบาศก์เมตร ภาพรวมปริมาณฝุ่นละอองลดลงทุกพื้นที่จากเมื่อวานนี้ 3 กุมภาพันธ์ 2563 โดยพบมีเกินเกณฑ์มาตรฐานที่กำหนดในระดับสีส้ม 39 พื้นที่ พบมีฝุ่นในระดับสูง 9 พื้นที่คือ เขตบึงกุ่ม  เขตวังทองหลาง  เขตหลักสี่  เขตดินแดง  เขตบางกะปิ  เขตลาดกระบัง  เขตบางเขน  ตำบลปากน้ำ อำเภอเมือง จังหวัดสมุทรปราการ และเขตคลองเตย เนื่องจากมีลมอ่อน ความเร็วสูงสุด 13 กิโลเมตรต่อชั่วโมง ฝุ่นละอองจึงกระจายตัวได้ดีขึ้นในหลายพื้นที่ แม้สภาพการจราจรหนาแน่นและติดขัดในบางเส้นทาง โดยอยากให้ประชาชนหลีกเลี่ยงไปใช้รถโดยสารสาธารณะแทนรถยนต์ส่วนบุคคลช่วงวิกฤติฝุ่นละอองขณะที่สถานการณ์หมอกควันภาคเหนือ 9 จังหวัดวันนี้ 4 กุมภาพันธ์ 2563 คุณภาพอากาศมีปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 24 - 59 ไมโครกรัมต่อลูกบาศก์เมตร และค่าฝุ่นละออง ขนาดไม่เกิน 10 ไมครอน (PM 10) อยู่ในเกณฑ์มาตรฐานที่กำหนด ภาพรวมแนวโน้มค่าฝุ่นละอองลดลงในหลายพื้นที่จากเมื่อวานนี้ 3 กุมภาพันธ์ 2563 โดยค่าฝุ่น PM 2.5 อยู่ในระดับสีส้มลดลงเหลือ 2 พื้นที่ โดยยังพบปัญหาไฟป่าหมอกควันที่เกิดจากการเผาในที่โล่งอยู่ จึงขอความร่วมมือประชาชน งดเผาเชื้อเพลิงทั้งในที่โล่งและในป่า หากพบเห็นการเผา หรือเกิดไฟป่าโปรดแจ้งสายด่วน 1362